

**OBČINA DOL PRI LJUBLJANI**

**VO VIDEM, DOL**Dol pri Ljubljani 18, 1262 Dol pri Ljubljani

🕾 01/ 53 03 240

🖂 obcina@dol.si

Številka: 031-0004/2023-10

Datum: 03.12.2024

**ZAPISNIK 6. SEJE VAŠKEGA ODBORA 2024**

**Videm, Dol,**

**ki je potekala 25.11.  med 18.30 in 20.00 uro.**

Prisotni člani VO: Maruša Klemenčič, Branko Tekavc, Ana Čabrilo in Irena Auersperger

Seja je sklepčna.

Pojasnjujemo, da smo do sedaj narobe številčili seje. Gre za 3. sejo v letu 2024 in pa 6. od sestave VO.

**DNEVNI RED:**

1. Pregled zapisnika 5. seje
2. Pregled umestitve predlaganih projektov v proračun 2025
3. Občinska celostna prometna strategija
4. Razno

**Ad 1**

Pregledali smo zapisnik 5. seje.  Ugotavljamo, da odgovora na zapisnik s strani občine nismo pridobili. So nam pa bili na voljo za seznanitev predlogov za proračun 2025.

**Ad 2**

V pripravi na sejo se člani VO seznanijo s vsebino, ki smo jo obravnavali na prejšnji seji. Prejšnja seja se je nanašala na predlog proračuna 2025. V vmesnem času smo se seznanili kaj od naših štirih predlogov je bilo vključeno  v proračun 2025. Ugotavljamo da 2 od 4 predlogov. Predloga,  ki nista šla v proračun smo skušali zajeti v predloge za participativni proračun 2025.

**Ad 3**

Pred izvajanjem projekta Občinska celostna strategija, člani VO Videm /Dol določijo člana, ki bo aktiven pri projektu. Po potrebi pa seznanjal ostale člane in predajal pobude. Ker se zadnje delavnice, ki je skoraj sklepna, nismo mogli udeležiti, smo na seji pregledali stanje projekta in zapisali sledeče oz kaj nam je ključno pri prometni strategiji:

1. Pri avtobusnih postajah (vsaj ključnih)  umestiti parkirne nosilce oz mesta za kolesa.

2.  Umestitev polnilnic za  električna kolesa (velja za osebna kolesa, ne za ta , ki se sposojajo kot npr BicikLJ).

3. Razlogi za majhno uporabo javnega prevoza napram uporabi avtomobila: vaščani se avtov poslužujemo zaradi krajšega časa potovanja v LJ. To je največji razlog ne posluževanja ostalih možnosti transporta. Eden izmed razlogov je logistika mladih družin:  če otrok obiskuje vrtec, šolo v Dolu, starši pa delajo v  LJ tako v zakonskem času 9 ur težko odpeljejo otroka v vrtec, gredo v LJ, oddelajo 8 h in ga nato pobirajo v Dolu.

Prav tako VO Videm/Dol ugotavlja, da je na tem območju v zadnjem času izreden napredek glede varnosti (pločniki, razsvetljava, prometna ureditev,..) in ni kaj več dosti dodati. Večji problem je v ostalih vaških enotah.

Eden izmed kratkoročnih ciljev in debat z vaščani pa je povečanje prometne varnosti na najbolj priljubljenih kolesarskih točkah:

1. Cesta na Zagorico - predlog označiti tablo kolesarji na cesti, ter po celotni trasi zarisati piktograme (kolo).

Niso pa samo poti pomembne za varno vožnjo . Po vasi je še vedno opaziti, da se precej otrok/odraslih NE poslužuje osnovnih varnostnih elementov (kresničke, čelade, luči) na skirojih oz kolesih.

Morda za kakšen zapis v Pletenicah.

**Ad 4**

Nekateri ugotavljamo, da je potrebno ponovno opozoriti na kulturo in pravila sprehajalcev psov. Predvsem, da psi sodijo na vrvico, še posebej ob otroških igriščih in sprehajalnih, gozdnih poteh. Kljub opozorilom občanov so  nekateri lastniki precej neodzivni, če v prisotnosti otrok prosiš, da psa privežejo. Prosili bi, če se v Pletenice zapiše osnovna kultura za lastnike psov in navede sankcije za neupoštevanja pravil (npr. kaj stori občan, okrog katerega teka neprivezan pes; kako se opozori lastnika, ki ne pobira pasjih iztrebkov).

Zapisala: Predsednica VO:

Irena Auersperger Ana Čabrilo

